 sida la ogsoon yahay qofka muslimka ah xurmo ayuu leeyahay aad loo adkeeyay , ,mana bannaana in lagula kaco wax yeello naftiisa , maalkiisa iyo sharafkiisa , dadka muslimiinta ahna waa walaalo hal jir oo kale ah hal cadowna leh , wuxuuna yiri nebigu scw : muslimku waa muslimka kale walaalkiis ma dulmiyo , kama garab baxo , cadawna uma dhiibo , wuxuu kaloo yiri nebigu scw qofkii ruux muslim ah dilkiisa cid kale ku caawiya kalmad nuskeedba ha noqotee wuxuu alle la kulmaa qiyaame asagoo wajigiisa ay ku qorantahay NAXARIISTA ALLE WAA KA QUUSTAY , sidaa darteed waa dambi aad iyo aad u wayn gaalnima gaarsiin kara qofka ku kaca arrimahaas oo cadow islaam walaalkiis u gacan geliya isagoo adduunyo dhaafsanaya , waa alle ka dheeraansho , cadaab iyo ceeb if iyo aakhiro ah . 